CELEX: 32018R0939
Language: ro
Date: 2018-06-26 00:00:00
Title: Regulamentul de punere în aplicare (UE) 2018/939 al Comisiei din 26 iunie 2018 de înregistrare a unei denumiri în Registrul denumirilor de origine protejate și al indicațiilor geografice protejate [„Cidre Cotentin”/„Cotentin” (DOP)]

3.7.2018   
            
            
               RO
            
            
               Jurnalul Oficial al Uniunii Europene
            
            
               L 166/3
            
         REGULAMENTUL DE PUNERE ÎN APLICARE (UE) 2018/939 AL COMISIEI
   din 26 iunie 2018
   de înregistrare a unei denumiri în Registrul denumirilor de origine protejate și al indicațiilor geografice protejate [„Cidre Cotentin”/„Cotentin” (DOP)]
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (UE) nr. 1151/2012 al Parlamentului European și al Consiliului din 21 noiembrie 2012 privind sistemele din domeniul calității produselor agricole și alimentare (1), în special articolul 52 alineatul (2),
   întrucât:
   
               (1)
            
            
               În conformitate cu articolul 50 alineatul (2) litera (a) din Regulamentul (UE) nr. 1151/2012, cererea de înregistrare a denumirii „Cidre Cotentin”/„Cotentin”, depusă de Franța, a fost publicată în Jurnalul Oficial al Uniunii Europene (2).
            
         
               (2)
            
            
               Printr-o scrisoare din 16 noiembrie 2016, autoritățile franceze au comunicat Comisiei faptul că o perioadă de tranziție, în temeiul articolului 15 alineatul (4) din Regulamentul (UE) nr. 1151/2012, care se încheie la 15 noiembrie 2026, fusese acordată Exploatației agricole cu răspundere limitată (Earl) La Vallée des Pommiers, 17, bis hameau Les Mesles, 50340 Bricquebosq și Societății cu răspundere limitată (Sarl) Cidrerie Le père Mahieu, 17, bis hameau Les Mesles, 50340 Bricquebosq, stabilite pe teritoriul lor, care îndeplinesc condițiile prevăzute la articolul menționat, în conformitate cu Decretul din 14 octombrie 2016 privind denumirea de origine protejată „Cidre Cotentin”/„Cotentin” publicat la 22 octombrie 2016 în Jurnalul Oficial al Republicii Franceze. În cursul procedurii naționale de opoziție, acești operatori, care au comercializat în mod legal produsul „Cidre Cotentin”/„Cotentin” în mod continuu timp de cel puțin cinci ani înainte de depunerea cererii, au depus o declarație de opoziție.
            
         
               (3)
            
            
               Întrucât Comisiei nu i s-a comunicat nicio declarație de opoziție, în conformitate cu articolul 51 din Regulamentul (UE) nr. 1151/2012, denumirea „Cidre Cotentin”/„Cotentin” ar trebui, prin urmare, înregistrată,
            
         ADOPTĂ PREZENTUL REGULAMENT:
   Articolul 1
   Denumirea „Cidre Cotentin”/„Cotentin” (DOP) este înregistrată.
   Denumirea menționată la primul paragraf identifică un produs din clasa 1.8 din anexa XI la Regulamentul de punere în aplicare (UE) nr. 668/2014 al Comisiei (3).
   Articolul 2
   Protecția acordată în temeiul articolului 1 este limitată la perioada de tranziție acordată de Franța, ca urmare a Decretului din 14 octombrie 2016 privind denumirea de origine protejată „Cidre Cotentin”/„Cotentin” (DOP), publicat la 22 octombrie 2016 în Jurnalul Oficial al Republicii Franceze, în temeiul articolului 15 alineatul (4) din Regulamentul (UE) nr. 1151/2012, în favoarea operatorilor care îndeplinesc condițiile prevăzute la articolul în cauză.
   Articolul 3
   Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.
   
      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 26 iunie 2018.
      
         
            Pentru Comisie,
         
         
            Pentru Președinte,
         
         Phil HOGAN
         
            Membru al Comisiei
         
      
   
   
      (1)  JO L 343, 14.12.2012, p. 1.
   
      (2)  JO C 39, 2.2.2018, p. 33.
   
      (3)  Regulamentul de punere în aplicare (UE) nr. 668/2014 al Comisiei din 13 iunie 2014 de stabilire a normelor de aplicare a Regulamentului (UE) nr. 1151/2012 al Parlamentului European și al Consiliului privind sistemele din domeniul calității produselor agricole și alimentare (JO L 179, 19.6.2014, p. 36).